**GENERALITAT DE CATALUNYA**

**DEPARTAMENT DE SALUT**

**DIRECCIÓ GENERAL DE L’AUTONOMIA PERSONAL I LA DISCAPACITAT**

(...) amb DNI núm. (...), en representació de (...), amb NIF núm. (...) i domicili a efectes de notificacions a (...), com a millor procedeixi en Dret,

**MANIFESTA**

**I.-** Que la meva representada és titular del centre (*residencial*/*de dia*) per a gent gran denominat (...), en el que gestiona (...) places privades.

**II.-** Que la situació de crisi sanitària provocada pel coronavirus (COVID-19) ha afectat especial i greument el sector social de l’assistència a la gent gran, que ha hagut de fer un sobreesforç quant a la disposició de mitjans i l’atenció als usuaris.

**III.-** Que amb la finalitat de protegir el grup de població més vulnerable de la infecció, els poders públics han adoptat diverses mesures que tenen un impacte directe en la gestió dels centres d’atenció a la gent gran.

En aquest sentit, en data 11 de març de 2020, el Departament de Treball, Afers Socials i Famílies (DTASF) va publicar unes instruccions per a les residències per a la prevenció i protecció de la infecció per la COVID-19, en les que, entre altres mesures, es recomanava la suspensió temporal dels nous ingressos. I l’endemà, el mateix DTASF va publicar un comunicat posant èmfasi en la necessitat de suspendre temporalment els nous ingressos als centres residencials d’atenció a la gent gran.

Dies més tard es va publicar l’Ordre SND/275/2020, de 23 de març, en la qual es va establir que els centres de serveis socials de caràcter residencial (centres residencials de persones grans, persones amb discapacitat o altres centres de serveis socials de naturalesa anàloga), de titularitat pública o privada, han de mantenir la seva activitat, no podent adoptar cap mesura que, en relació amb la situació d’emergència originada per la COVID-19, comporti el tancament, reducció o suspensió d’activitats o de contractes laborals, llevat que l’autoritat competent de les Comunitats Autònomes determini, per les circumstàncies concurrents, que el manteniment de l’activitat del centre no és imprescindible.

I, seguidament, es va publicar el Reial Decret-llei 9/2020, de 27 de març, pel que s’adopten mesures complementàries, en l’àmbit laboral, per pal·liar els efectes derivats de la COVID-19, en virtut del qual es determina que durant la vigència de l’estat d’alarma es consideren serveis essencials, entre altres, els centres socials de gent gran. D’aquesta manera, s’estableix que aquests centres hauran de mantenir la seva activitat podent únicament procedir a reduir o suspendre la mateixa parcialment en els termes en què així ho permetin les autoritats competents.

Així mateix, per pal·liar l’impacte econòmic que la situació provoca als centres residencials i de dia, la Generalitat de Catalunya ha adoptat mesures en relació amb les places finançades total o parcialment amb aportacions públiques, mantenint el seu pagament íntegre en determinades condicions.

**IV.-** Que, com és conegut per aquesta Administració, moltes places dels centres residencials i dels centres de dia per a gent gran es troben vacants com a conseqüència de l’impacte de la pandèmia (essencialment per l’absència voluntària dels usuaris o per la seva defunció). En el cas del centre que gestiona la meva representada, com a conseqüència de l’impacte de la crisi, actualment existeixen (...) places vacants.

Tanmateix, al tractar-se de places privades, ens trobem en la tessitura de no poder admetre nous ingressos i no poder tancar o adoptar mesures en relació amb la suspensió els contractes laborals dels empleats, sense disposar al mateix temps d’ingressos suficients per fer front a les despeses. Aquesta circumstància representa un tractament injustament desigual respecte dels centres que gestionen places públiques, perquè les obligacions que els incumbeixen de conformitat amb la normativa elaborada arran de la pandèmia són les mateixes.

Com és lògic, el manteniment d’aquesta situació, que deriva de l’adopció de les mesures esmentades per part dels poders públics, pot portar al centre a una situació financera irrecuperable, amb el corresponent cost econòmic i social que pot representar aquest escenari, no sols pel centre del qual la meva representada n’ostenta la titularitat, sinó també pel conjunt del Sistema Català de Serveis Socials.

**V.-** Que, per aquest motiu, mitjançant el present escrit posem expressament les places vacants a disposició d’aquest Departament per tal que determini la seva ocupació per part dels usuaris de la seva elecció, amb els corresponents abonaments de les places.

Tanmateix, en cas que l’anterior no es considerés possible o viable en un període breu de temps, els sol·licitem expressament que, en el termini de deu dies hàbils a comptar des de la recepció del present escrit, procedeixin a acordar que el manteniment de l’activitat del centre no és imprescindible (*en la seva totalitat*) i autoritzant a la meva representada la tramitació d’un expedient de regulació temporal d’ocupació.

Finalment, addicionalment a l’anterior, els preguem que ens indiquin el mecanisme que tenen previst utilitzar per compensar els danys i perjudicis que està patint la meva representada com a conseqüència de les mesures adoptades pels poders públics per fer front a la pandèmia.

Per l’exposat,

**SOL·LICITO** que tingui per presentat aquest escrit i per formulades les manifestacions que en ell s’hi contenen i, en la seva virtut:

1. Acordi l’ocupació per part dels usuaris de la seva elecció de les places vacants del centre de la meva representada, amb els corresponents abonaments de les places.
2. Permetre que els centres puguin acollir nous residents privats sempre que aquests puguin demostrar que han passat el test de la PCR i aquest sigui negatiu.
3. Subsidiàriament a l’anterior, procedeixi a acordar, en el termini de deu dies hàbils a comptar des de la recepció del present escrit, que el manteniment de l’activitat del centre no és imprescindible (*en la seva totalitat*) i autoritzi a la meva representada la tramitació d’un expedient de regulació temporal d’ocupació.
4. Finalment, i addicionalment a l’anterior, indiqui quin mecanisme de compensació empraran per compensar els danys i perjudicis patits per la meva representada com a conseqüència de les mesures adoptades pels poders públics per fer front a la pandèmia.

(.*data i signatura*.)